1. Feladat

A)  
Katona József Bánk bán című drámája az irodalmár fő műve, és előkelő helyet foglal el a magyar irodalomban is. Azonban ez nem volt mindig így. Vajon melyek voltak azok az idők, amikor a drámát egyáltalán nem lehetett a színházakban látni?  
Az átdolgozott kiadás 1819-ben készül el, nyomtatásban 1820-ban jelent meg. Az átdolgozásra azért volt szükség, mert Katona József egy jó barátja, Bárány Boldizsár Rosta című alkotásában megírta a Bánk bán első jelentős kritikáját, ami kisebb átdolgozásra késztette a szerzőt. Azonban Katona életében a darab nem került bemutatásra, igaz, nyomtatásban megjelent, de jelentős eladás csak az ősbemutató után történt. 1833-ban Kassán került sor az ősbemutatóra, azonban a cenzor túl veszélyesnek ítélte, és betiltatta. Véleménye szerint „Bánk nagysága elhomályosítja a királyi házét”, ám valójában attól félt, hogy az uralkodógyilkosság felhasználhatóvá válik a Habsburg-ellenes propaganda szerves részeként (később derült ki, hogy igaza volt). A darabot ismét bemutatták 1839-ben, ám ekkor a békés, lassú reformokban hívő Széchenyi István keményen bírálta a drámát: „Megfoghatatlan, hogy a kormány megengedi ily esztelenség előadását. Rossz, veszedelmes tendencia.” A Bánk bán sikere ettől kezdve felfele ívelt, egészen a csúcsig, az 1848-as forradalom és szabadságharcig. A világosi fegyverletétel után az osztrák cenzúra egészen 1858. március 10.-éig betiltotta a hazafias mű előadását, de teljes szöveggel csak 1868-ban tűzték ki a Nemzeti Színház műsorára.   
 B)  
1948. Július hó 23. nap  
Alulírott, Fekete András, a Magyar Kommunista Párt cenzora, ezennel betiltom Katona József Bánk bán című drámáját. Folyó hó 24. napjától tilos a darabot színházban, vagy bármiféle köztéren előadni, akár részekben, akár egészben. Akit a törvényhatóság rajta kap, hogy a darabot megtekinti, előadja vagy megrendezi, akár részekben, akár egészben, arra letöltendő szabadságvesztéstől a pénzbírságig terjedő állami büntetés szabható ki.  
Döntésemet az alábbi, a drámában található részletekre alapozom:  
Rögtön az első szakaszban egy szövődő összeesküvéssel találkozhatunk. Hatalmas rendszerünk megingathatatlan fennállását semmiféle belső ellenség szét nem zilálhatja. Petur bán lázító szavai egyáltalán nem hasznosak és a legcsekélyebb mértékben sem szolgálják összetartó szövetségünk előrehaladását.   
A műben folyamatosan találkozhatunk az áruló Biberach szerepével. Rendszerünk rendületlenül a nép szolgálatában áll, nem engedheti meg magában, hogy aljas cselszövőkkel osztozzon a közös javakon. Biberach álszent kétoldalúsága veszélyes tendencia, mely a népre kihatva súlyos károkat okozhat a legnemesebb erényben: a bizalomban, amely az összetartás legfőbb tartópillére.  
Végül, a mű központjában egy közönséges gyilkos áll, aki egyből gyilkol, amint lehetősége van rá. A dráma címadója a cselekmény tetőpontján végez az uralkodónővel. Mondanom sem kell, hogy a fegyveres lázadás nem támogatott.  
Hitelesítette: Fekete András